La prolongada durada de la crisi i el baix creixement de l'activitat econòmica ha generat, per una banda, una situació de dificultat per trobar una col·locació, fet que implica un increment substancial del temps que una persona treballadora en situació d'atur està inactiva, augmentant així el nombre de persones considerades en situació d'atur de llarga durada i el nombre de persones en situació d'atur que deixen de percebre cap tipus de prestació i/o subsidi; i, per altra banda, s'ha produït una modificació de les característiques i circumstàncies de les persones en situació d'atur a Catalunya.
Aquest situació actual fa que per part del Servei d'Ocupació de Catalunya es consideri imprescindible que les polítiques actives d'ocupació s'adrecin cada vegada més a col·lectius i territoris específics.
Amb aquests objectius, la present Ordre regula les bases del Programa treball i formació per a persones en situació d'atur no perceptores que es dirigeix d'una manera preferent a les persones en situació d'atur que, amb una edat igual o superior a 30 anys, hagin exhaurit la prestació per desocupació i/o el subsidi, i planteja una distribució econòmica dels recursos que garanteixin un equilibri territorial per tal d'assegurar que hagi una oferta d'aquesta nova política activa d'ocupació adient a tot el territori i adequada a les seves necessitats.
És en aquest sentit que el Servei d'Ocupació de Catalunya consolida el Programa, iniciat en el 2013, treball i formació que garanteix ocupació per aquests col·lectius específics i que els ofereix una major qualitat de les accions formatives que es desenvolupin, atesa l'obligatorietat que aquestes estiguin incloses en el catàleg d'accions formatives professionalitzadores certificables i, per tant, permetin integrar-se en un possible itinerari ocupacional de la persona en situació d'atur.
Cal destacar, novament, el consens que aquest Programa ha rebut per part dels agents socials, sindicats, associacions municipalistes de Catalunya i associacions patronals que ha permès la signatura d'una pròrroga de l'Acord marc de l'any 2013 per tal d'establir uns nivells salarials homogenis a nivell de tota Catalunya i, que, sobretot, i tenint en compte el volum de persones en situació d'atur no perceptors de prestació o subsidi, assegura amb el pressupost existent el major nombre possible de persones participants.
Al igual que a l'Ordre EMO/210/2013, de 2 de setembre, la convocatòria de l'exercici 2014 preveu la utilització de la plataforma EACAT i, per tant, dóna una major facilitat i agilitat de gestió del Programa per part de les entitats locals i una més ràpida resolució del procés d'atorgament de les subvencions.
Vist el Reglament (UE) núm. 1303/2013 del Parlament Europeu i del Consell, de 17 de desembre de 2013, que estableix les disposicions comuns relatives als "Fons Estructurals i d'Inversió Europeus" i les disposicions generals relatives al FEDER, al FSE i al Fons de Cohesió i al Fons Europeu Marítim i de Pesca, i que deroga el Reglament (CE) núm.1083/2006 del Consell;
Vist el Reglament (UE) núm. 1304/2013 del Parlament Europeu i del Consell, de 17 de desembre de 2013, relatiu a l'FSE i que deroga el Reglament núm. (CE) núm. 1081/2006 del Consell;
Vista la Llei 17/2002, de 5 de juliol, d'ordenació del sistema d'ocupació i de creació del Servei d'Ocupació de Catalunya (DOGC núm. 3676, de 12.07.2002);
Vista la Llei 1/2014, del 27 de gener, de pressupostos de la Generalitat de Catalunya per al 2014 (DOGC núm. 6551, de 30.01.2014);
A aquestes bases els són aplicables la Llei 38/2003, de 17 de novembre, general de subvencions (BOE núm. 276, de 18.11.2003), el Reglament que la desenvolupa, aprovat pel Reial decret 887/2006, de 21 de juliol (BOE núm. 176, de 25.6.2006), i el Decret legislatiu 3/2002, de 24 de desembre, que aprova el Text refós de la Llei de finances públiques de Catalunya (DOGC núm. 3791A, de 31.12.2002);
Vista la reunió de la Conferència Sectorial d'Ocupació i Assumptes Laborals celebrada el 23 d'abril de 2014, mitjançant la qual es distribueixen territorialment les subvencions de l'àmbit laboral finançades a càrrec dels Pressupostos de l'Estat;
Atesos els informes de l'Àrea Jurídica d'Ocupació i Relacions Laborals del Departament d'Empresa i Ocupació i de la Intervenció Delegada, havent informat prèviament al Consell de Direcció del Servei d'Ocupació de Catalunya, i en ús de les facultats que em són conferides.
1.1 Aprovar les bases reguladores per a la concessió de subvencions per a la realització del Programa de treball i formació que integra accions formatives i experiència laboral, adreçat a persones en situació d'atur, prioritàriament de 30 anys o més, que hagin exhaurit la prestació per desocupació i/o el subsidi.
1.2 Obrir la convocatòria per a l'any 2014.
Aplicació pressupostària i import convocat
2.1 L'import màxim destinat a la concessió per a les subvencions del Programa treball i formació per a persones en situació d'atur no perceptores és de 9.000.000,00 euros amb càrrec a les partides pressupostàries 6204 D/460000103/331D/0000, 6204 D/461000103/331D/0000 i 6204 D/469000102/331D/0000.
2.2 Les actuacions previstes en aquesta Ordre podran estar cofinançades en el marc d'un Programa Operatiu de l'objectiu de "Inversió en Creixement i Ocupació" del Fons Social Europeu, pel període 2014-2020, en el percentatge que es determini.
2.3 La distribució inicial d'imports de les partides pressupostàries podrà ser modificada en atenció al desenvolupament i les necessitats de cada programa.
2.4 Aquests imports es podran ampliar mitjançant resolució del/de la director/a del Servei d'Ocupació de Catalunya.
2.5 L'atorgament d'aquestes subvencions resta condicionat a la disponibilitat pressupostària suficient per a aquesta finalitat atès que correspon a programes acordats a la reunió de la Conferència Sectorial d'Ocupació i Assumptes laborals celebrada el dia 23 d'abril de 2014, mitjançant la qual es distribueixen territorialment les subvencions de l'àmbit laboral finançades a càrrec dels Pressupostos Generals de l'Estat.
Sol·licituds i termini de presentació
3.1 El termini de presentació de sol·licituds finalitza el 8 d'agost de 2014, inclòs.
3.2 Les sol·licituds s'han de presentar als llocs i pels mitjans a què fa referència la base 8.
Òrgan competent, resolució dels ajuts i recursos
L'òrgan competent per dictar la resolució, el termini per concloure el procediment, el mitjà de notificació i el règim de recursos es regulen a la base 11.
Termini d'execució de les accions
El termini d'execució de les accions d'experiència laboral i formació és, com a màxim, el 30 d'abril de 2015.
El termini d'execució de les accions de coordinació i prospecció és, com a màxim, el 15 de maig de 2015.
Atès que el futur Programa Operatiu en el marc de l'objectiu de "Inversió en Creixement i Ocupació" per al període 2014-2020 del Fons Social Europeu està en tràmit d'elaboració, els indicadors de la base 17 són únicament els comuns (d'execució i de resultat) previstos al Reglament (UE) núm. 1304/2013, del Parlament Europeu i del Consell, de 17 de desembre de 2013.
Un cop aprovat el Programa Operatiu, es publicaran al DGOC els indicadors específics (d'execució i de resultat) finalment integrats en el Programa.
Els expedients de subvencions que s'hagin atorgat d'acord amb la disposició que deroga aquesta Ordre es continuaran regint per les bases reguladores a l'empara de les quals es van atorgar.
Resta derogada l'Ordre EMO/210/2013, 2 de setembre, per la qual s'aproven les bases reguladores per a la concessió de les subvencions per a la realització del Programa mixt Treball i formació adreçat a persones aturades, prioritàriament de 30 anys o més, que hagin exhaurit la prestació per desocupació i/o el subsidi, i s'obre la convocatòria per a l'any 2013.
Aquesta Ordre entrarà en vigor a l'endemà de la publicació al Diari Oficial de la Generalitat de Catalunya.
Barcelona, 21 de juliol de 2014
L'objecte d'aquestes bases és regular la concessió de subvencions per a la realització del Programa de treball i formació que integra accions formatives i experiència laboral, adreçat a persones en situació d'atur, prioritàriament de 30 o més, que hagin exhaurit la prestació per desocupació i/o el subsidi.
Poden ser entitats beneficiàries dels ajuts previstos en aquesta Ordre les entitats locals següents:
a) Els ajuntaments de Catalunya o els seus organismes autònoms o les entitats amb competència en matèria de polítiques actives d'ocupació, desenvolupament local i de promoció de l'ocupació, dependents o vinculades a aquells, d'acord amb els municipis que consten a l'annex 6 d'aquesta Ordre.
b) Els consells comarcals de Catalunya, o els seus organismes autònoms o les entitats amb competència en matèria de polítiques actives d'ocupació, desenvolupament local i de promoció de l'ocupació, dependents o vinculades a aquells, d'acord amb les comarques que consten a l'annex 6 d'aquesta Ordre.
c) En cas d'ajuntaments o consells comarcals que hagin delegat la gestió de les polítiques actives d'ocupació o promoció econòmica del seu àmbit territorial en altres entitats de caràcter supralocal, podran ser aquestes últimes les que sol·licitin i gestionen els seus projectes.
En els supòsits b) i c) és necessari l'acord plenari o de l'òrgan de govern competent de l'entitat local municipal que aprovi la sol·licitud i l'execució del projecte per part del consell comarcal que li correspongui o de l'entitat de caràcter supralocal, indicant, al mateix, el nombre de contractes de treball que es sol·liciten.
El procediment de preassignació de contractes de treball ha estat el següent:
a) A l'efecte de determinar el número de contractes de treball que s'ha assignat a cada municipi i/o comarca en l'annex 6 s'ha tingut en compte, d'acord amb el col·lectiu prioritari d'aquesta Ordre, el nombre de persones en situació d'atur no perceptores de prestació i/o subsidi per municipi i el percentatge d'atur no perceptor del municipi respecte al seu atur total, ajustant l'assignació per tal d'obtenir un adequat equilibri territorial que permeti assegurar una correcta oferta ocupacional a tota Catalunya.
b) S'ha establert: el total d'atur d'edat igual o major de 30 anys no perceptor de prestació o subsidi a cada municipi, d'acord amb les dades corresponents al passat mes de març de 2014.
c) D'acord amb els criteris establerts a l'apartat a) i b) anterior s'estableix una ràtio d'assignació dels contractes en funció del percentatge de persones en situació d'atur no perceptores en relació a la població de cada municipi o comarca.
d) Aquest número s'ha arrodonit fins al número sencer més proper, fins a obtenir el número de contractacions preassignades a cada municipi o comarca.
Les entitats locals dels municipis que consten a l'annex 6 d'aquesta Ordre amb un nombre igual o superior a quatre contractes, poden presentar la sol·licitud per realitzar el projecte per si mateix.
Les contractacions corresponents als municipis que consten a l'annex 6 amb un nombre inferior a quatre contractes, s'han sumat i s'han incorporat a l'assignació corresponent al seu consell comarcal, que és qui pot presentar la sol·licitud.
En aquest cas és necessari l'acord de l'òrgan de govern competent de l'entitat local, que aprovi la presentació de la sol·licitud i l'execució del projecte per part del consell comarcal que li correspongui, indicant, al mateix, el nombre de contractes de treball que es sol·liciten.
A l'efecte de garantir un equilibri territorial i una oferta de polítiques actives en tot el territori, s'estableix un topall màxim de contractacions a sol·licitar de dos cents cinquanta contractes de treball, i una preassignació mínima de deu contractacions per als consells comarcals que agrupen els municipis amb preassignació de menys de quatre contractacions, excepte en les comarques no incloses en la convocatòria pel a l'any 2014 del Programa treball i formació adreçat a persones en situació d'atur beneficiàries de la renda mínima d'inserció, que el seu mínim és de 13.
Requisits per obtenir la condició d'entitat beneficiària
3.1 Les entitats beneficiàries sol·licitants hauran de complir els requisits següents:
a) Donar ocupació, almenys, a un 2% de persones treballadores amb disminució sobre el nombre total de persones treballadores de l'entitat, o bé aplicar les mesures alternatives d'acord amb el que disposen l'article 42 del Reial decret legislatiu 1/2013, de 29 de novembre, pel qual s'aprova el Text refós de la Llei general de drets de les persones amb discapacitat i de la seva inclusió social (BOE núm. 289, de 3.12.2013), el Reial decret 364/2005, de 8 d'abril (BOE núm. 94, de 20.4.2005) i el Decret 322/2011, de 19 d'abril, (DOGC núm. 5864, de 21.4.2011).
Aquest requisit només és aplicable en cas d'empreses amb una plantilla igual o superior a cinquanta persones.
Aquest compliment s'haurà de mantenir al llarg de tot el procediment: en el moment de presentació de sol·licitud, previ a la resolució d'atorgament i abans de rebre qualsevol pagament.
c) No trobar-se en cap de les circumstàncies que impedeixen adquirir la condició d'entitat beneficiària previstes a l'article 13 de la Llei 38/2003, de 17 de novembre, general de subvencions.
d) Disposar, d'acord amb els agents socials, els mitjans que utilitzen per a prevenir i detectar casos d'assetjament sexual i d'assetjament per raó de sexe i d'intervenir-hi en llurs centres de treball.
Aquest requisit només és aplicable en cas d'empreses amb una plantilla igual o superior a 25 persones.
e) Complir els requisits establerts als articles 32.1, 32.3 i 36.4 de la Llei 1/1998, de 7 de gener, de política lingüística.
f) No haver estat sancionades, en resolució ferma, per la comissió d'infracció greu en matèria d'integració laboral de discapacitats o molt greu en matèria de relacions laborals o en matèria de seguretat i salut en el treball, de conformitat amb el Text refós de la Llei sobre infraccions i sancions de l'ordre social, aprovat per Reial decret legislatiu 5/2000, de 4 d'agost (BOE núm. 189, de 8.8.2000).
g) Complir les obligacions i no incórrer en els supòsits de prohibició establerts als articles 90.bis i 92.bis del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
h) Disposar d'un sistema d'organització i de gestió de la prevenció, d'acord amb la Llei 31/1995, de 8 de novembre, de prevenció de riscos laborals (BOE núm. 269, de 10.11.1995); el Reial decret 39/1997, de 17 de gener, pel qual s'aprova el Reglament dels serveis de prevenció (BOE núm. 27, de 31.1.1997), així com d'acord amb les modificacions posteriors introduïdes per la Llei 54/2003, de 12 de desembre, de reforma del marc normatiu de la prevenció de riscos laborals (BOE núm. 298, de 13.12.2003).
En cas de les empreses de més de 250 persones treballadores, aquestes hauran d'elaborar i aplicar amb caràcter obligatori un Pla d'Igualtat, d'acord amb el que estableix l'article 45 de la Llei orgànica 3/2007, de 22 de març, per la igualtat efectiva entre homes i dones (BOE núm. 71, de 23.3.2007).
j) Complir qualsevol altra obligació legal o reglamentària que els pugui afectar.
3.2 El compliment d'aquests requisits s'haurà d'acreditar mitjançant la signatura de les declaracions que inclourà la sol·licitud de l'ajut.
Són obligacions generals de les entitats beneficiàries d'aquestes subvencions:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció, i acreditar-ho davant el Servei d'Ocupació de Catalunya en la forma i termini que s'estableix en aquesta Ordre i en la Guia de prescripcions tècniques del Programa.
b) Formalitzar el corresponent encàrrec de gestió, en cas que l'entitat beneficiaria sigui una entitat pública, i aquesta vulgui executar les actuacions mitjançant ens instrumentals, sempre que aquests hagin recollit expressament en la norma que els crea o en els seus estatus que tenen la condició de mitjà propi i servei tècnic de l'entitat beneficiària d'acord amb el que estableix l'article 24.6 del Reial decret legislatiu 3/2011, de 14 de novembre, pel qual s'aprova el Text refós de la Llei de contractes del sector públic (BOE núm. 279, de 16.11.2011).
c) Justificar davant l'òrgan concedent, el compliment dels requisits i les condicions que determinen la concessió o el gaudiment de la subvenció, mitjançant els justificants de les despeses o l'activitat que ha de cobrir l'import finançat, o subvenció, o bé, si la subvenció consisteix en un percentatge del cost de l'activitat o la inversió, el cost total corresponent, sense perjudici d'altres mitjans de comprovació que s'hagin establert en les bases reguladores.
d) Verificar l'existència d'una pòlissa d'assegurança d'accident, amb caràcter previ a l'inici de l'acció formativa subscrita per l'entitat que imparteixi la formació i, que s'ajusti tant al període de duració teoricopràctic de l'acció formativa com al seu horari diari, que cobreixi les despeses d'accident in itinere, els riscos derivats de les visites de l'alumnat a empreses o altres establiments que s'organitzin per donar suport al desenvolupament de les accions formatives.
L'assegurança ha de cobrir el període formatiu, la durada de les pràctiques en empreses i el mòdul de formació pràctica vinculat als certificats de professionalitat, si escau.
L'entitat beneficiària pot optar per subscriure una pòlissa d'assegurança col·lectiva que doni cobertura a tot l'alumnat del projecte aprovat.
e) Conservar tots els documents justificatius de les despeses cofinançades per l'FSE durant un termini de tres anys a partir del 31 de desembre següent a la presentació dels comptes on s'han inclòs aquestes despeses.
El Servei d'Ocupació de Catalunya informarà als beneficiaris de la data d'inici d'aquest període.
Els documents s'han de conservar en forma d'original, còpia compulsada de l'original i en versió electrònica.
f) Proposar a l'òrgan competent qualsevol canvi que, d'acord amb la normativa vigent, es pugui produir en la destinació de la subvenció, sense variar-ne la finalitat.
Qualsevol canvi s'ha de notificar prèviament i per escrit a l'òrgan instructor, el qual ha de valorar la proposta de modificació i la pot acceptar, si no comporta canvis substancials ni representa un incompliment dels requisits i condicions establerts en aquestes bases.
Els canvis no comunicats o que no hagin estat acceptats poden donar lloc al reintegrament total o parcial de la subvenció.
g) Sotmetre's a les actuacions de comprovació que corresponguin al Servei d'Ocupació de Catalunya, i a les de control de l'activitat econòmica i financera que corresponguin a la Intervenció General de la Generalitat de Catalunya, a la Sindicatura de Comptes o a altres òrgans competents, tant nacionals com comunitaris, aportant tota la informació que els sigui requerida en l'exercici de les actuacions anteriors.
h) Comunicar a l'òrgan concedent de la subvenció altres subvencions sol·licitades o concedides per a la mateixa finalitat, els contractes administratius, laborals o altres formes de finançament públic o privat que recaiguin sobre la mateixa activitat objecte de la subvenció i qualsevol altra alteració produïda en les ja comunicades, a fi i efecte que se'n puguin avaluar la seva compatibilitat.
Aquesta comunicació s'ha d'efectuar tant aviat com es conegui i, en tot cas, abans de la justificació de l'aplicació donada als fons percebuts.
i) Disposar dels llibres comptables, els registres diligenciats i altres documents degudament auditats en els termes exigits per la legislació mercantil i sectorial aplicable a l'entitat beneficiària**** en cada cas, així com aquells estats comptables i registres específics que siguin exigits per les bases reguladores de les subvencions, amb la finalitat de garantir l'exercici adequat de les facultats de comprovació i control.
j) Procedir al reintegrament dels fons percebuts en el cas de revocació de la subvenció en els termes que s'indiquin en la corresponent resolució.
k) Donar l'adequada publicitat del caràcter públic del finançament en tota aquella inversió o material escrit producte de l'actuació subvencionada, d'acord amb les mesures de difusió contingudes a la base 25.
l) Mantenir la traçabilitat de tota la documentació tècnica i econòmica que permeti verificar, d'una banda, la correcta realització de les activitats objecte d'aquesta subvenció, i d'altra, l'adequació entre els registres comptables i els documents acreditatius de les despeses derivades de la realització d'aquestes activitats.
m) Identificar expressament en la seva comptabilitat les despeses imputades a cadascuna de les accions de forma separada o per qualsevol altre mitjà, que permeti verificar el registre comptable d'aquestes despeses i, si escau, el cofinançament de la despesa pel Fons Social Europeu.
n) Informar de totes les incidències relatives a les actuacions subvencionades.
o) En cas de formació de certificat de professionalitat, impartir i avaluar la formació corresponent a certificat de professionalitat d'acord amb el Reial decret 34/2008, de 18 de gener, pel qual es regulen els certificats de professionalitat i el Reial decret que regula el certificat de professionalitat que s'ha impartit.
p) Informar del cofinançament pel Fons Social Europeu a través del Programa Operatiu que s'aprovi en el marc de l'objectiu de "Inversió en Creixement i Ocupació" per al període 2014-2020.
q) Acceptar la seva inclusió en la llista d'entitats beneficiàries publicada d'acord amb l'article 115 apartat 2 del Reglament (UE) núm.1303/2013 del Parlament Europeu i del Consell, de 17 de desembre de 2013.
Persones destinatàries del Programa
Són persones destinatàries del Programa les persones en situació d'atur, prioritàriament de 30 anys o més, que hagin exhaurit la prestació per desocupació i/o el subsidi.
Als efectes d'aquest Programa, s'entén per persones en situació d'atur aquelles persones inscrites en l'oficina de treball com a demandants d'ocupació no ocupades a la data immediatament anterior a la presentació de la corresponent oferta de treball.
Dins del col·lectiu prioritari, les persones participants hauran d'haver exhaurit la prestació per desocupació i/o el subsidi sense nous drets a percebre'ls a la data de la selecció.
Les persones en situació d'atur que, en el moment de l'oferta de treball, siguin perceptores del Plan Prepara o el RAI, no poden participar en el Programa.
En qualsevol cas, les persones contractades en el marc d'aquest Programa han d'estar inscrites en l'oficina de Treball com a demandants d'ocupació no ocupades i han de complir tots els requisits legals per poder formalitzar un contracte de treball en el moment de la seva signatura.
La participació en aquest Programa implica la incompatibilitat de les persones participants en qualsevol altra política activa d'ocupació subvencionada pel Servei d'Ocupació de Catalunya durant la seva permanència.
Igualment, tres absències injustificades d'una persona participant, en el període d'un mes, o la falta total d'aprofitament és motiu d'exclusió del Programa.
Aquestes accions s'adrecen a facilitar la pràctica laboral de les persones participants mitjançant el desenvolupament de treballs de caràcter públic i interès social.
Les entitats locals poden sol·licitar, ja sigui directament o mitjançant els consells comarcals en el seu cas o mitjançant les entitats previstes a la base 2.1.c), un número indeterminat de contractacions no superiors a 250 en diferents projectes però haurà de prioritzar-los en la seva sol·licitud.
S'entén per projecte el conjunt de contractes de treball referits tots a una mateixa família professional.
Els projectes comporten la contractació laboral per part de l'entitat local sol·licitant o els seus organismes autònoms o les entitats amb competència en matèria de polítiques actives d'ocupació, desenvolupament local i de promoció de l'ocupació, dependents o vinculades a aquelles persones participants per a desenvolupar treballs d'interès públic i caràcter social.
Aquests treballs hauran de ser competència de l'entitat local sol·licitant.
L'execució d'aquests projectes no podrà ser objecte d'adjudicació, contractació administrativa o encàrrec de gestió a cap entitat o empresa aliena a les establertes a la base 2 d'aquesta Ordre.
En cas d'empreses públiques municipals s'haurà de fer el corresponent encàrrec de gestió.
El contracte de treball haurà de tenir obligatòriament una durada de sis mesos i una jornada laboral del 100% de la jornada laboral d'aplicació, d'acord amb el conveni laboral de l'entitat o, en el seu defecte, del sector.
Durant el desenvolupament de la contractació laboral l'entitat local ha d'incorporar el personal tècnic i/o de suport propi necessari per tal d'assegurar el correcte desenvolupament dels treballs a desenvolupar i el compliment de la normativa de riscos laborals d'aplicació.
Aquestes accions van adreçades al desenvolupament d'una activitat formativa professionalitzadora per part de les persones participants a les accions d'experiència laboral.
Aquesta formació és obligatòria per a totes les persones participants al Programa i, preferentment, ha d'estar relacionada amb el treball que desenvolupa i s'impartirà dins durant el contracte de treball i dins de l'horari laboral.
La formació haurà de tenir una durada mínima de 80 hores i màxima de 120.
Els mòduls formatius que s'imparteixin han de correspondre obligatòriament a formació per a l'obtenció d'un certificat de professionalitat i han de ser impartits per un centre acreditat i homologat pel Servei d'Ocupació de Catalunya.
Aquestes accions han de complir tots els requisits establerts en el Reial decret 34/2008, de 18 de gener, pel qual es regulen els certificats de professionalitat, modificat pel Reial decret 1675/2010, de 10 de desembre, i el Reial decret 189/2013, de 15 de març, així com els Reials decrets que regulen cada certificat de professionalitat.
A l'efecte de la impartició de les accions formatives:
a) Si l'entitat local és un centre acreditat i té les aules homologades podrà executar directament l'acció formativa, i procedirà a la sol·licitud i tramitació de les accions formatives professionals corresponents mitjançant l'aplicació GIA del Servei d'Ocupació de Catalunya.
b) L'entitat local podrà subcontractar entitats públiques o privades acreditades i amb aules homologades per executar-la.
L'import màxim de subcontratació és el 100% de la quantia de la subvenció atorgada a l'entitat local per a les accions de formació.
La prestació de serveis formatius i el seu cost s'hauran de regular per allò que disposi la normativa vigent sobre contractació en el sector públic i la normativa reguladora de subvencions.
L'entitat subcontractada haurà de garantir i acreditar a l'entitat beneficiària que les instal·lacions reuneixen les condicions adequades de solidesa i seguretat.
En qualsevol cas, l'entitat local serà responsable davant del Servei d'Ocupació de Catalunya que l'actuació formativa s'hagi executat correctament.
c) Per tal d'optimitzar els recursos ocupacionals existents, les entitats locals també podran derivar persones participants a accions formatives del territori desenvolupades per centres acreditats en especialitats certificables.
En aquestes circumstàncies, les despeses d'aquestes accions formatives no són subvencionables per l'entitat que deriva les persones participants.
En cas que aquestes accions formatives gestionades per altres entitats públiques o privades estiguin subvencionades, aquesta derivació s'haurà d'articular mitjançant un conveni de col·laboració entre l'entitat local i l'entitat que realitza la formació.
En aquest conveni hauran de quedar recollits els compromisos d'ambdues entitats, les característiques de la formació i la constància expressa que no hi ha cap intercanvi econòmic.
En els supòsits a) i b) l'entitat local disposa de 15 dies hàbils, a partir de la notificació de la resolució d'atorgament, per proposar i trametre les accions formatives a realitzar mitjançant l'aplicació de gestió integral d'accions (GIA) del Servei d'Ocupació de Catalunya.
L'entitat beneficiària trametrà al Servei d'Ocupació de Catalunya, via EACAT, el document de proposta generat per l'aplicació GIA.
En els supòsits c) l'entitat local disposa de 15 dies hàbils, a partir de la notificació de la resolució d'atorgament, per enviar via EACAT el conveni de col·laboració entre l'entitat local i l'entitat que realitza la formació.
Finalitzada aquesta formació que ha d'estar vinculada a un certificat de professionalitat, les persones que finalitzin l'acció formativa amb avaluació positiva podran sol·licitar al Servei d'Ocupació de Catalunya l'acreditació parcial acumulable corresponent al mòdul formatiu superat.
Si el Servei d'Ocupació de Catalunya detecta que no s'han complert els requisits d'accés dels/de les alumnes o els del personal docent o que no s'ha realitzat la formació en les instal·lacions i els equipaments adequats o que no s'han aplicat els criteris d'avaluació indicats en el reial decret regulador, no s'expediran els certificats de professionalitat corresponents als/ a les alumnes afectats/ades.
En cas que no existeix al seu àmbit geogràfic o proper una oferta formativa vinculada a un certificat de professionalitat, l'entitat local disposa de 15 dies hàbils, a partir de la notificació de la resolució d'atorgament, per justificar i proposar al Servei d'Ocupació de Catalunya via EACAT, la realització d'una acció formativa, igualment professionalitzadora, d'acord amb els imports de la base 7 i el guió establert a la Guia de Prescripcions tècniques del Programa disponible a la pàgina web del Servei d'Ocupació de Catalunya ( http://www.oficinadetreball.cat ).
Aquesta formació podrà ser executada per la pròpia entitat o subcontractada, total o parcialment, fins el 100%.
Els consells comarcals desenvoluparan d'una manera centralitzada les accions formatives corresponents a les persones participants de les entitats locals que han sol·licitat la seva participació mitjançant els mateixos.
La no realització de l'acció formativa per causa imputable a la persona treballadora implica un incompliment en les condicions del Programa i la seva baixa en aquest.
A l'inici de l'acció formativa, l'entitat beneficiària haurà de lliurar, al Servei d'Ocupació de Catalunya:
- La fitxa dels experts i l'acreditació de compliment de requisits.
- Documentació d'accés a la formació, si escau.
Finalitzada l'acció formativa l'entitat local disposa d'un termini de dos mesos, a comptar de la finalització de l'acció, per lliurar al Servei d'Ocupació de Catalunya:
- Document informe final d'assistència (IFA) en relació a les accions formatives
El Servei d'Ocupació de Catalunya expedirà un certificat de la formació realitzada sempre que s'hagi assistit amb aprofitament al 75%, com a mínim, de l'acció formativa.
Les entitats encarregades d'impartir les accions formatives han de contractar, abans de l'inici del curs, una pòlissa d'assegurança d'accidents personals que cobreixi, per a cadascun dels/de les alumnes, un capital de 23.432,25 euros en cas de mort, i un capital de 46.864,52 euros en cas d'invalidesa, tots dos derivats del risc d'accident durant el desplaçament, per qualsevol mitjà, i durant l'assistència als cursos de formació.
Aquest compromís entre l'entitat beneficiària i l'entitat formadora haurà d'estar recollit al contracte/conveni que formalitzin.
Les places d'accions formatives vacants per abandonament de la persona treballadora hauran de ser cobertes per les persones treballadores, seleccionades de la llista de persones candidates suplents a l'oferta de treball que es va gestionar en el seu moment, o en el seu defecte per les persones candidates que es derivin d'una nova oferta genèrica d'ocupació, durant el temps restant del contracte i sempre i quan l'execució de l'acció formativa ho permeti.
Accions de coordinació i prospecció d'empreses:
Aquestes accions faciliten a les entitats locals la gestió del Programa de treball i formació i donen suport als processos ocupacionals que desenvolupen les persones participants al llarg del programa.
Les tasques que desenvoluparan el personal tècnic contractat comprenen la coordinació entre els diferents projectes d'experiència laboral i les accions formatives, tasques de tutorització i seguiment a les persones participants, tant durant la formació, com durant el període de contractació i prospecció d'empreses en el seu territori adreçades a facilitar la inserció laboral al finalitzar el Programa.
Poden sol·licitar subvenció per a la realització d'aquestes accions les entitats locals dels municipis que tinguin preassignades inicialment un mínim de 15 contractacions, d'acord amb l'annex 6 d'aquesta Ordre, així com els consells comarcals.
Inclouen la contractació de personal per una durada de set mesos i una jornada laboral del 70% de la jornada laboral establerta al conveni laboral de l'entitat local o en el seu defecte del sector.
Les persones a contractar en aquesta acció hauran de estar inscrites en les oficines de Treball del Servei d'Ocupació de Catalunya com a demandants d'ocupació no ocupades a la data immediatament anterior a la presentació de la corresponent oferta de treball.
Cadascun d'aquests tipus d'acció pot desglossar-se en diferents projectes, excepte en cas de les accions de coordinació i prospecció d'empreses que correspon a un únic projecte.
6.5 Es consideren despeses subvencionables les establertes a l'annex 4 d'aquesta Ordre i s'imputaran d'acord amb els criteris definits a l'Annex 5.
6.6 El Programa de treball i formació es considerarà iniciat amb la primera contractació de les accions d'experiència laboral o de coordinació i prospecció d'empreses.
Els contractes de treball corresponents a les accions d'experiència laboral s'hauran d'iniciar com a màxim el 31 d'octubre de l'any de la convocatòria i hauran de finalitzar com a màxim el 30 d'abril de l'any següent.
Els projectes de coordinació i prospecció d'empreses s'hauran d'iniciar entre 15 dies abans o 15 dies desprès de la data de la primera contractació de les accions d'experiència laboral, i en qualsevol cas, hauran de finalitzar com a màxim 15 dies més tard que els contractes d'experiència laboral.
7.1 Per a les accions d'experiència laboral, el Servei d'Ocupació de Catalunya finançarà per al 100% de la jornada establerta al conveni d'aplicació de l'entitat local, fins un import màxim de 850,00 euros mensuals més l'import corresponent a dues pagues extres, durant sis mesos.
Aquest import correspon al salari base i les pagues extraordinàries corresponents, i s'incrementarà amb les despeses de cotització empresarial que correspongui.
Per a les accions formatives, es subvencionarà el 100% del cost total de les accions formatives, d'acord amb els imports màxims dels mòduls formatius establerts a la Resolució EMO/1237/2014, de 2 de juny, o normativa posterior que l'actualitzi, que estableix els mòduls econòmics aplicables a les accions formatives professionals per a l'ocupació, en matèria de formació d'oferta, que promou el Servei d'Ocupació de Catalunya.
A l'efecte de dictar la resolució d'atorgament de subvenció, s'estableix un import de 450 euros per persona participant contractat corresponent a 5,00 euros per 90 hores.
El cost màxim de la formació es determinarà en l'autorització de l'acció formativa a realitzar.
Si aquest import és inferior al establert a la Resolució d'atorgament de la subvenció, l'entitat local podrà renunciar a la diferència.
Si l'import és superior, una vegada finalitzat el programa i revisada la justificació econòmica presentada per l'entitat local, el Servei d'Ocupació de Catalunya procedirà a regularitzar la subvenció i a abonar a l'entitat local la diferència resultant.
A efectes del càlcul de la subvenció màxima que es podrà admetre com a justificada, es consideraran també com a hores efectives les que corresponguin a les persones treballadores que abandonin el Programa per causes no imputables a l'entitat local, i per al període de temps comprès entre la data de la baixa a l'acció formativa de la persona treballadora participant en el projecte d'ocupació en cas de substitució, i els corresponents als dies lectius no assistits.
La substitució de persones treballadores per baixes voluntàries o per rescissió del contracte no suposarà en cap cas un increment de la subvenció de les accions formatives.
Per a les accions de coordinació i prospecció d'empreses del Programa treball i formació per a persones en situació d'atur no perceptores, el percentatge subvencionable de l'acció serà el 100% del seu import corresponent a les despeses salarials i de cotització a la Seguretat Social derivades de la contractació laboral amb una durada de set mesos i 70% de la jornada laboral, d'acord amb les condicions establertes al conveni laboral de l'entitat local o en el seu defecte del sector d'aplicació.
8.1 El formulari de sol·licitud estarà disponible a l'aplicació de subvencions de projectes i accions per a l'ocupació i estarà a disposició de les entitats beneficiàries a la pàgina web de l'Oficina Virtual de Tràmits ( http://www.gencat.cat/ovt/ ), a la pàgina web del Departament d'Empresa i Ocupació de la Generalitat de Catalunya ( http://www.gencat.cat/empresaiocupacio ), a la pàgina web del Servei d'Ocupació de Catalunya ( http://www.oficinadetreball.cat ), i a la plataforma EACAT.
8.2 Les entitats beneficiàries presentaran les sol·licituds de subvenció per mitjans telemàtics, a través de l'extranet de les administracions públiques catalanes, plataforma EACAT ( http://www.eacat.cat ).
8.3 La sol·licitud inclourà la declaració responsable relativa al compliment dels requisits següents:
a) Requisits als que fa referència la base 3.
b) Existència o no d'altres subvencions o ajudes públiques i/o privades, nacionals o internacionals, per al mateix concepte.
En cas afirmatiu caldrà indicar, en el formulari de sol·licitud, el programa al qual s'acull, la quantia sol·licitada, el percentatge que suposen del cost total del projecte, si es troben en fase de sol·licitud o concessió i amb càrrec a quina entitat pública o privada s'han sol·licitat.
c) Disposar dels llibres comptables, registres diligenciats i altres documents degudament auditats, en els termes exigits per la legislació mercantil i sectorial aplicable.
d) Mantenir un sistema de comptabilitat separada o un codi comptable adequat en relació a les transaccions relacionades amb les actuacions.
e) En cas que l'entitat beneficiaria sigui una entitat pública, i aquesta vulgui executar les actuacions mitjançant ens instrumentals, haurà d'indicar l'entitat que actuarà com a mitjà propi de l'entitat beneficiària, i que per tant tindrà recollit expressament en la norma que la crea o en els seus estatus, que té la condició de mitjà propi i servei tècnic de l'entitat beneficiària d'acord amb el que estableix l'article 24.6 del Reial Decret Legislatiu 3/2011, de 14 de novembre, pel qual s'aprova el Text refós de la Llei de contractes del sector públic, així com que s'ha formalitzat el corresponent encàrrec de gestió.
f) Disposar de l'acord de l'òrgan de govern competent de l'entitat local pel qual s'aprova la presentació, en el marc del programa de Treball i Formació, de la sol·licitud de subvenció i la realització de les accions incloses, de contractació de persones en situació d'atur per part de l'entitat sol·licitant, amb indicació del conveni col·lectiu, o acord retributiu, si escau, a aplicar.
g) Disposar del certificat del/de la secretari/ària i/o interventor/a de l'administració local on es faci constar la disposició pressupostària per al finançament de la part de l'acció finançada directament per l'entitat sol·licitant, amb indicació de les partides pressupostàries corresponents.
h) En cas d'entitats locals que participin al Programa mitjançant el seu consell comarcal, acord de l'òrgan de govern competent de l'entitat local municipal pel qual s'aprova aquesta participació amb indicació de l'acció d'experiència laboral i el nombre de persones en situació d'atur a contractar.
8.4 La presentació de la declaració responsable faculta l'Administració per verificar en qualsevol moment la veracitat de les dades declarades.
8.5 La signatura de la sol·licitud comporta l'autorització al Servei d'Ocupació de Catalunya per obtenir per mitjans electrònics les dades relatives a les obligacions tributàries i de la Seguretat Social.
A més d'aquestes dades, amb la presentació de la sol·licitud també es consultarà el NIF de l'entitat que sol·licita i el NIF o NIE del representant legal de l'entitat.
En l'imprès de sol·licitud, caldrà autoritzar la consulta del NIF o NIE del representant legal de l'entitat, i en cas de no autoritzar-ho mitjançant el formulari de sol·licitud, s'haurà de presentar el document acreditatiu corresponent.
8.6 Amb la sol·licitud generada mitjançant l'aplicació de subvencions de projectes i accions per l'ocupació s'ha d'adjuntar la documentació que es relaciona a continuació:
a) Memòria dels projectes d'experiència laboral.
b) Memòria del projecte de coordinació i prospecció d'empreses.
c) En cas que l'entitat local sol·licitant sigui un organisme autònom o altres entitats jurídiques de creació voluntària, dependents o vinculades a una administració local, caldrà aportar l'acord o acords municipals pels quals es decideix la seva creació i els estatuts i/o altres documents fundacionals, i les seves modificacions.
En cas que estigui publicada en un butlletí oficial, només serà necessari indicar-ne la referència de la publicació a la sol·licitud.
d) En cas que no s'hagi presentat mai el full de domiciliació bancària degudament emplenat d'acord amb el model del Departament d'Economia i Coneixement, apartat de serveis i tràmits, disponible a l'adreça ( http://www20.gencat.cat/docs/economia/Documents/Arxius/doc_92922561_1.pdf ), o es volen modificar les dades consignades, s'ha d'aportar-ne un de nou.
En cas que ja s'hagi presentat aquest full el Servei d'Ocupació de Catalunya, només serà necessari informar-ne les dades a la sol·licitud.
8.7 En cas de documents que ja es trobin en poder de qualsevol dels departaments de la Generalitat de Catalunya, en aplicació del que preveu l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, la seva aportació es pot substituir per una declaració de la persona o entitat sol·licitant conforme no hi ha hagut modificacions en la data de presentació de la sol·licitud, fent constar el lloc, la data i l'òrgan davant el qual es va presentar la documentació.
En cas que s'haguessin produït modificacions en la documentació presentada, hagi prescrit el seu període de vigència o hagin transcorregut més de 5 anys des de la finalització del procediment pel qual es va lliurar, s'haurà de presentar necessàriament la nova documentació.
8.8 Si la sol·licitud no reuneix els requisits establerts en aquest article, es requerirà la persona sol·licitant perquè, en un termini de 10 dies hàbils, esmeni el defecte o adjunti els documents preceptius, amb indicació que, si no ho fa, es considera que desisteix de la seva petició, amb resolució prèvia, d'acord amb el que disposa l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Aquests requeriments i la tramesa dels mateixos per part de l'entitat local es realitzarà mitjançant la plataforma EACAT.
8.9 Les entitats beneficiàries que tinguin negociada amb l'Administració una pròrroga, ajornament, moratòria o qualsevol altra condició especial, cal que aportin documentació acreditativa d'aquesta prerrogativa especial.
9.1 L'incompliment dels requisits no esmenables de la base 3 o del termini de presentació de sol·licituds que estableixen aquestes bases comporta la inadmissió de la sol·licitud.
9.2 La manca de presentació de qualsevol dels documents que preveu la base 8 o la manca d'esmena dels requisits esmenables en el termini de 10 dies hàbils i amb el requeriment previ comporta el desistiment de la sol·licitud.
9.3 Qualsevol entitat sol·licitant pot desistir expressament de la seva sol·licitud de subvenció presentant un escrit de desistiment i la Subdirecció de Polítiques Actives d'Ocupació, mitjançant el Servei de Promoció de l'Ocupació, ha d'acceptar el desistiment.
9.4 Prèviament a la concessió de les subvencions, la Subdirecció de Polítiques Actives d'Ocupació, mitjançant el Servei de Promoció de l'Ocupació, ha de resoldre sobre la inadmissió o el desistiment de les sol·licituds.
Aquesta resolució es notificarà a la persona o entitat interessada per qualsevol mitjà que permeti tenir constància de la recepció per la persona interessada o el seu representant, d'acord amb l'article 59 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener (BOE núm. 12, de 14.1.1999).
Així mateix, es podran utilitzar mitjans electrònics quan les persones interessades així ho hagin sol·licitat o consentit expressament, d'acord amb l'article 43 de la Llei 26/2010, del 3 d'agost, de règim jurídic i de procediment de les administracions públiques de Catalunya (DOGC núm. 5686, de 5.8.2010).
Contra aquesta resolució, que no exhaureix la via administrativa, es pot interposar recurs d'alçada davant el/la secretari/ària d'Ocupació i Relacions Laborals en el termini d'un mes, a comptar de l'endemà de la notificació de la resolució, segons el que estableix l'article 114 de la Llei 30/1992, de 26 de novembre, de règim jurídic de les administracions públiques i el procediment administratiu com, i l'article 76 de la Llei 26/2010, del 3 d'agost, de règim jurídic i de procediment de les administracions públiques de Catalunya.
10.1 El procediment de concessió de les subvencions regulades en aquestes bases és el de procediment reglat, d'acord amb el col·lectiu prioritari d'aquesta Ordre, el nombre de persones en situació d'atur no perceptores de prestació i/o subsidi per municipi i el percentatge d'atur no perceptor del municipi respecte al seu atur total, segons la preassignació establerta en la base 2 punt 2 d'aquesta Ordre.
10.2 L'òrgan competent per a la instrucció del procediment és la Subdirecció de Polítiques Actives d'Ocupació, mitjançant el Servei de Promoció de l'Ocupació.
Una vegada registrada la sol·licitud, es revisarà la documentació presentada i es verificarà el compliment de l'entitat local i les accions sol·licitades dels requisits establerts a les bases 2, 3 i 6 d'aquesta Ordre.
10.4 Quan l'expedient sigui complet, es procedirà a l'atorgament de les subvencions de la manera següent:
a) Per a l'assignació de subvencions per a les accions d'experiència laboral, es procedirà a l'aprovació de les contractacions i imports segons l'ordre de preferència establert per l'entitat local en la seva sol·licitud, fins arribar a les contractacions assignades a l'Annex 6 o l'import màxim equivalent establert a la base 7.1 d'aquesta Ordre.
En cas que restessin contractes de treball per assignar segons l'Annex 6, es procedirà a incrementar l'import, corresponent a un contracte de treball més per entitat, seguint l'odre decreixent d'acord amb el percentatge establert a la base 2, i així successivament fins a esgotar el nombre de contractacions preassignades a la comarca d'acord amb l'Annex 6 d'aquesta Ordre.
Si restessin contractes de treball per assignar, s'assignaran a aquelles comarques de la mateixa demarcació territorial, d'acord amb els criteris anteriors.
En cas de no esgotar el nombre de contractacions previstes a la demarcació territorial, es repartirà a les altres demarcacions, comarques i municipis d'acord amb l'establert amb anterioritat fins a esgotar el pressupost de la convocatòria.
b) Per a l'assignació de subvencions per a les accions formatives, es procedirà a assignar, en funció del nombre de contractes de treball atorgats per les accions d'experiència laboral, l'import corresponent a la formació.
c) Per a l'assignació de subvencions per a les accions de coordinació i prospecció d'empreses, es procedirà a assignar, en funció del nombre de contractes de treball preassignats a l'Annex 6 per les accions d'experiència laboral, un import per a la contractació del personal del projecte de coordinació i prospecció d'empreses d'acord amb el criteri següent:
- De 15 a 100 contractes, subvenció per a una contractació.
- De 101 a 200 contractes, subvenció per dues contractacions.
- De 201 a 250, subvenció per a tres contractacions.
En cas dels consells comarcals, es preveu la subvenció per a la contractació d'una persona per a la coordinació i prospecció d'empreses que tenen proposta d'aprovació igual o superior a 10 contractacions.
10.5 A la vista de l'expedient, l'òrgan instructor elevarà una proposta d'atorgament a l'òrgan competent, degudament motivada, amb el tràmit d'audiència previ.
Es podrà prescindir d'aquest tràmit quan no figurin en el procediment ni es tinguin en consideració altres fets o al·legacions o proves que les presentades per les persones interessades.
10.6 El Servei d'Ocupació de Catalunya tindrà la possibilitat de reducció parcial o total de la subvenció, abans que no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
11.1 L'òrgan competent per dictar la resolució és el/la director/a del Servei d'Ocupació de Catalunya, a proposta del/de la subdirector/a general de Polítiques Actives d'Ocupació.
11.2 El termini màxim per emetre la resolució i notificar-la serà de 3 mesos, a comptar des de la data de publicació de la convocatòria.
11.3 La resolució d'atorgament ha de ser degudament motivada i ha de contenir, com a mínim, la identificació de l'entitat sol·licitant a la qual es concedeix la subvenció, l'import, i en cas que s'autoritzin bestretes, la justificació de l'execució de l'objecte de la subvenció, la forma i la quantia de les garanties que, si s'escau, ha de presentar el beneficiari, i, si escau, l'autorització de subcontractació de les actuacions subvencionables.
11.4 Aquesta resolució es notificarà a l'entitat interessada per qualsevol mitjà que permeti tenir constància de la recepció per l'interessat o el seu representant, d'acord amb l'article 59 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
Així mateix, es podran utilitzar mitjans electrònics quan les persones interessades així ho hagin sol·licitat o consentit expressament, d'acord amb l'article 43 de la Llei 26/2010, del 3 d'agost, de règim jurídic i de procediment de les administracions públiques de Catalunya.
11.5 En cas que l'òrgan competent no dicti i notifiqui la resolució en el termini de 3 mesos, s'entendrà que la sol·licitud ha estat desestimada, d'acord amb l'article 54.2 e) de la Llei 26/2010, del 3 d'agost, de règim jurídic i de procediment de les administracions públiques de Catalunya.
11.6 La resolució d'atorgament o de denegació dels ajuts, que no exhaureix la via administrativa, pot ser objecte de recurs d'alçada davant el/la secretari/ària d'Ocupació i Relacions Laborals en el termini d'un mes, a comptar de l'endemà de la notificació de la resolució, segons el que estableix l'article 114 de la Llei 30/1992, de 26 de novembre, de règim jurídic de les administracions públiques i el procediment administratiu com, i l'article 76 de la Llei 26/2010, del 3 d'agost, de règim jurídic i de procediment de les administracions públiques de Catalunya.
Les subvencions que es puguin concedir no generen cap dret a la concessió d'altres subvencions en exercicis futurs.
11.7 La resolució d'atorgament d'aquestes subvencions estarà condicionada a la disponibilitat pressupostària suficient per aquesta finalitat atès que correspon a programes acordats a la reunió de la Conferència Sectorial d'Ocupació i Assumptes Laborals celebrada el dia 23 d'abril de 2014, mitjançant la qual es distribueixen territorialment les subvencions de l'àmbit laboral finançades a càrrec dels Pressupostos Generals de l'Estat.
Selecció de les persones participants
Per a la selecció de les persones a participar, l'entitat local presentarà una oferta de treball a l'oficina de treball.
Les oficines de treball realitzaran una entrevista per determinar un primer diagnòstic ocupacional de les persones que compleixin els requisits i aplicant els criteris establerts a la base 5, amb l'objectiu de preseleccionar aquelles persones participants amb el perfil més ocupable.
Les oficines de treball del Servei d'Ocupació de Catalunya s'encarregaran de derivar a l'entitat local que executa el Programa persones candidates, d'acord amb l'itinerari professional acordat entre aquestes i el personal orientador del Servei d'Ocupació de Catalunya.
Les entitats en faran la selecció definitiva, tenint en compte els llocs de treball i la formació objecte del programa.
L'entitat local comunicarà a l'oficina de treball les persones seleccionades per a la comprovació de la seva inscripció com a demandants d'ocupació no ocupades, prèvia a la incorporació al programa i incorporarà les persones seleccionades a l'acció ocupacional.
Així mateix, ha de comunicar les persones no seleccionades amb el motiu de no selecció.
12.2 En el procés de selecció, tant per part de l'oficina de treball com per part de l'entitat local s'ha de promoure la igualtat de gènere entre les persones candidates i/o persones participants.
12.3 Qualsevol baixa i/o substitució que es doni en el Programa, l'entitat local haurà de comunicar-les a l'oficina de Treball corresponent, i hauran de ser cobertes per persones de la llista de suplents a l'oferta de treball que es va gestionar en el seu moment, o en el seu defecte per persones candidates que es derivin d'una nova oferta genèrica d'ocupació, durant el temps restant del contracte.
13.1 Les accions d'experiència laboral i les accions de coordinació i prospecció d'empreses es realitzaran mitjançant la formalització d'un contracte de treball d'acord amb la normativa vigent en el seu moment.
13.2 Previ a la formalització del contracte de treball, l'entitat local haurà de comprovar que la persona a contractar estigui inscrita en l'oficina de treball com a persona demandant d'ocupació no ocupada.
13.3 Els contractes de treball de les accions d'experiència laboral hauran de tenir una durada obligatòria de sis mesos.
La jornada laboral haurà de ser del 100% de la jornada laboral d'aplicació, d'acord amb el conveni de l'entitat o, en el seu defecte, del sector.
En cas que per a aquestes contractacions l'entitat local vulgui fer ús de la pròrroga de l'acord signat l'any 2013 adaptat a les noves convocatòries i a la normativa actual en el marc dels programes que combinen la contractació i la formació promoguts pel Servei d'Ocupació de Catalunya, en base a l'Acord pel diàleg social permanent del 31 de març de 2014, signada el 12 de maig de 2014, caldrà el corresponent Acord de Govern o decret d'alcaldia de l'entitat local.
13.4 Els contractes de treball de les accions de coordinació i prospecció hauran de tenir una durada obligatòria de set mesos.
La jornada laboral haurà de ser del 70% de la jornada laboral d'aplicació, d'acord amb el conveni de l'entitat o, en el seu defecte, del sector.
13.5 Al contracte de treball s'haurà de fer constar obligatòriament a l'apartat d'observacions el text següent: "Contracte de treball efectuat d'acord amb les condicions establertes al Programa de treball i formació regulat per l'Ordre EMO/221/2014, de 21 juliol, cofinançat en un 50% pel Fons Social Europeu".
Igualment al contracte de treball de les accions d'experiència laboral s'haurà de fer constar el compromís per part de la persona treballadora de realitzar les accions formatives corresponents a aquest Programa de Treball i Formació.
La no realització de les accions formatives per causa imputable a la persona treballadora implica un incompliment en les condicions del Programa de treball i formació i la seva baixa del mateix.
13.6 Els ajuts públics per a la contractació laboral de les persones en situació d'atur regulats en aquesta Ordre seran compatibles amb els incentius fiscals i les bonificacions en les quotes de la Seguretat Social previstos per a cadascuna de les modalitats contractuals, amb les limitacions que estableixi la seva normativa reguladora.
13.7 Les entitats locals hauran de comunicar al Servei d'Ocupació de Catalunya, en un termini de deu dies hàbils des de la incorporació efectiva de cada persona treballadora, les seves dades d'identificació, nom cognoms i NIF o NIE, mitjançant la seva mecanització a l'aplicació informàtica que s'habiliti a aquest efecte.
- Fotocòpia compulsada dels contractes de treball del personal participant en el Programa.
- Comprovant comunicació a contrat@.
Publicitat de les subvencions atorgades
14.1 D'acord amb l'article 18 de la Llei 38/2003, de 17 de novembre, general de subvencions, i l'article 94.6 del Text refós de la Llei de finances públiques de Catalunya, si l'import de les subvencions atorgades, individualment considerades, és igual o superior a 3.000 euros, es donarà publicitat a través de la publicació al Diari Oficial de la Generalitat de Catalunya, en el tauler d'anuncis del Servei d'Ocupació de Catalunya (Llull, 297-307, Barcelona) i en el tauler electrònic [URL], indicant-hi la convocatòria, el programa i el crèdit pressupostari al qual s'ha imputat, les entitats beneficiàries, la quantitat concedida i la/les finalitat/s de la subvenció.
Si la quantia de les subvencions concedides és inferior a 3.000 euros, no escaurà la publicació en el Diari Oficial de la Generalitat de Catalunya.
En el supòsit d'actuacions cofinançades pel l'FSE, i d'acord amb l'article 115 apartat 2 del Reglament (UE) núm. 1303/2013 del Parlament Europeu i del Consell, de 17 de desembre de 2013, s'informa que la llista d'entitats beneficiàries es publicarà en un portal d'Internet únic, amb les dades de les operacions cofinançades.
14.2 Sens perjudici del que estableix l'apartat anterior, es donarà publicitat dels atorgaments de les subvencions mitjançant la pàgina web del Departament d'Empresa i Ocupació ( http://www.gencat.cat/empresaiocupacio ) i del Servei d'Ocupació de Catalunya ( http://www.oficinadetreball.cat ).
15.1 El/la cap del Servei de Promoció de l'Ocupació proposarà el pagament d'una bestreta de fins el 80 % de l'import total de la subvenció atorgada quan les entitats locals hagin comunicat l'inici del Programa.
Aquesta bestreta es tramitarà en tres pagaments fraccionats del 30%, 30% i 20% de l'import total atorgat.
D'acord amb el Pla de Tresoreria del Servei d'Ocupació de Catalunya es podran unificar alguns dels tres pagaments fraccionats anteriors.
15.2 El/la cap del Servei de Verificació Administrativa i Justificació Econòmica proposarà el pagament de l'import restant en un pagament únic en el moment en què les entitats locals hagin executat correctament les accions i justificat la totalitat de les despeses subvencionades d'acord amb la documentació establerta a l'Annex 3 d'aquesta Ordre.
Aquest pagament s'efectuarà d'acord amb el Pla de Tresoreria del Servei d'Ocupació de Catalunya.
15.3 La Gerència és l'òrgan que signarà l'ordre de pagament.
16.1 D'acord amb l'article 19.4 de la Llei 38/2003, de 17 de novembre, general de subvencions, l'alteració de les condicions tingudes en compte per a la concessió de la subvenció i, en tot cas, l'obtenció concurrent d'altres subvencions fora dels casos permesos en aquestes bases, podrà donar lloc a la modificació de la resolució de concessió.
16.2 L'entitat beneficiària té l'obligació de proposar a l'òrgan concedent qualsevol canvi que, dins de la mateixa finalitat, es pugui produir en la destinació de la subvenció que, si s'escau, ha d'ésser expressament autoritzat per l'òrgan concedent, en els termes de l'article 95.e) del Decret legislatiu 3/2002 de 24 de desembre, pel qual s'aprova el Text refós de la Llei de finances públiques de Catalunya.
17.1 El Servei d'Ocupació de Catalunya establirà els mitjans de recollida d'informació de les dades de manera estandarditzada i sistematitzada.
A més, de manera complementària, les entitats o empreses beneficiàries hauran d'informar dels indicadors de realització i de resultats corresponents a la gestió de la subvenció rebuda amb l'objectiu de complir amb els requisits de certificació i/o justificació al Fons Social Europeu – Programa Operatiu que s'aprovi en el marc de l'objectiu de "Inversió en Creixement i Ocupació" per al període 2014-2020, la Conferència Sectorial d'Ocupació i Afers Laborals – Plan Anual de Políticas de Empleo, PAPE - i al mateix Servei d'Ocupació de Catalunya, Pla de desenvolupament de polítiques actives d'ocupació, PDPA, i els pressupostos de la Generalitat de Catalunya.
17.2 Els indicadors comuns d'execució previstos al Reglament (UE) núm. 1304/2013, que s'hauran de reportar són:
A) Indicadors comuns d'execució sobre les persones participants.
- Persones en situació d'atur, inclosos els de llarga durada.
- Persones en situació d'atur de llarga durada.
- Persones inactives no integrades en les sistemes d'educació o formació.
- Persones ocupades, incloses les persones treballadores per compte pròpia.
- Persones menors de 25 anys d'edat.
- Persones majors de 54 anys d'edat.
- Persones majors de 54 anys d'edat que es troben en situació d'atur, inclosos els de llarga durada, o inactius i no integrats en els sistemes d'educació o formació.
- Persones amb estudis d'ensenyament primària (CINE 1) o secundària (CINE 2).
- Persones amb el segon cicle d'ensenyament secundària (CINE 3) o amb ensenyament postsecundari (CINE 4).
- Persones amb ensenyament superior o terciari (CINE 5 a 8).
- Persones participants que viuen en llars on tots els membres estan sense ocupació.
- Persones participants que viuen en llars on tots els membres estan sense ocupació amb fills a
- Persones participants que viuen en llars amb un únic adult amb fills a càrrec.
- Emigrants, persones participants d'origen estranger, minories (incloses comunitats marginades,
- Persones participants amb discapacitat.
- Altres persones desfavorides.
- Persones sense llar o afectades per l'exclusió de vivenda.
En aquesta actuació, les persones participants són les persones destinatàries de les accions formatives i de les accions d'experiència laboral.
B) Indicadors comuns de resultat immediats sobre les persones participants:
- Persones participants que s' han integrat als sistemes d'educació o formació un cop finalitzada la seva participació.
- Persones participants que han obtingut una qualificació un cop finalitzada la seva participació.
- Persones participants que han obtingut una ocupació, inclosa per compte pròpia, un cop finalitzada la seva participació.
- Persones participants desfavorits que busquen ocupació, s' han integrat als sistemes d'educació o formació, han obtingut una qualificació o han obtingut una ocupació, inclosa per compte pròpia, un cop finalitzada la seva participació.
C) Indicadors comuns de resultat a llarg termini sobre les persones participants:
- Persones participants que han obtingut una ocupació, inclosa per compte propi, en el termini dels sis mesos següents a la seva participació
- Persones participants que han millorat la seva situació laboral en el termini dels sis mesos següents a la seva participació
- Persones participants majors de 54 anys d'edat, que han obtingut una ocupació, inclosa per compte pròpia, en el termini dels sis mesos següents a la seva participació
- Persones participants desfavorits que han obtingut una ocupació, inclosa per compte propi, en el termini dels sis mesos següents a la seva participació.
Aquest indicadors s'hauran de reportar a l'Àrea de Seguiment de projectes de FSE del Servei d'Ocupació de Catalunya amb periodicitat trimestral.
La darrera tramesa de dades haurà de ser anterior a l'1 de març de l'any següent a la finalització de l'execució de l'actuació.
18.1 Les entitats beneficiàries de les subvencions hauran de justificar l'aplicació dels fons d'acord amb els articles 30 i 31 de la Llei 38/2003, de 17 de novembre, general de subvencions, l'article 98.1 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya i l'Ordre d'1 d'octubre de 1997, sobre tramitació, justificació i control d'ajuts i subvencions (DOGC núm. 2500, de 21.10.1997).
En els supòsits de cofinançament pel FSE, la documentació justificativa haurà de complir els requisits que determinin les normes reguladores de les despeses subvencionables pel Fons Social Europeu durant el període de programació de 2014-2020.
18.2 Un cop finalitzat el Programa, les entitats beneficiàries hauran de presentar la justificació econòmica mitjançant un compte justificatiu de despeses on s'acrediti la realització de les actuacions subvencionades, així com les despeses generades per les accions esmentades i la correcta aplicació dels fons percebuts.
Aquest compte justificatiu ha d'incloure l'aportació de justificants de despesa, una memòria d'actuació justificativa, així com una memòria econòmica.
El Servei d'Ocupació de Catalunya determinarà a la Guia de prescripcions tècniques l'aplicació informàtica a utilitzar per a la justificació.
18.3 Les despeses s'han de justificar mitjançant factures, nòmines i altres documents de valor probatori equivalent, amb validesa jurídica al tràfic mercantil o amb eficàcia administrativa.
Les despeses han d'estar pagades abans de la data de justificació econòmica.
Els justificant originals es marcaran amb un segell, indicant-hi la subvenció que es justifica, el cofinançament de l'FSE i, si escau, l'import o percentatge que s'imputa.
No se segellaran les nòmines de personal propi ni les factures electròniques.
Les dates d'emissió dels documents justificatius de les despeses hauran d'estar dins del període d'execució de l'acció subvencionada a la que s'imputa amb excepció dels que s'emetin amb data posterior i facin referència a despeses executades en el període subvencionable.
En aquest últim supòsit, la factura haurà de ser emesa dins del termini previst per la justificació econòmica del Programa.
Totes les despeses s'hauran d'haver pagat dins del termini establert per a la presentació de la justificació econòmica i, en qualsevol cas, abans del lliurament de la documentació justificativa al Servei d'Ocupació de Catalunya.
18.4 Les entitats beneficiàries de les subvencions resten obligades a realitzar-ne la justificació davant del Servei d'Ocupació de Catalunya en el termini màxim de 2 mesos a partir de la data de la finalització del termini d'execució de les accions.
18.5 L'òrgan concedent de la subvenció podrà atorgar una ampliació del termini establert per presentar la justificació, que no excedeixi de la meitat del termini prèviament atorgat i sempre que no es perjudiquin els drets de tercers, d'acord amb el que preveu l'article 49 de la Llei 30/1992, de 26 de novembre, de règim jurídic de les administracions públiques i del procediment administratiu comú.
18.6 La manca de presentació de la justificació en el termini establert, i d'acord amb el que estableix el procediment administratiu, comportarà la revocació de la subvenció i l'obligació de reintegrament de les quantitats indegudament percebudes, i altres responsabilitats que estableixen el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i la Llei 38/2003, de 17 de novembre, general de subvencions.
19.1 Les actuacions de verificació per part del Servei d'Ocupació de Catalunya de les accions subvencionables seran de dos tipus:
Tenen per objecte garantir que les declaracions justificatives de despeses presentades per les entitats beneficiàries estiguin suportades per documentació justificativa (factures, nòmines, extractes bancaris, etc.).
Tenen per objecte comprovar l'efectiva realització de l'acció subvencionada i/o el compliment de les obligacions dels beneficiaris.
Les verificacions sobre el terreny s'efectuaran durant la realització de l'acció subvencionada.
19.2 Les entitats beneficiàries de les subvencions s'han de sotmetre a les actuacions de verificació administrativa i sobre el terreny que realitzi el Servei d'Ocupació de Catalunya.
El Servei d'Ocupació de Catalunya realitzarà actuacions específiques de control arran de denúncies o de l'existència d'indicis de frau o irregularitats en l'execució de l'activitat finançada a l'empara d'aquesta Ordre.
Les entitats beneficiàries de les subvencions s'han de sotmetre a les actuacions de control que el Servei d'Ocupació de Catalunya consideri necessàries i a les de control efectuades pels organismes competents de l'administració autonòmica, estatal i comunitària.
21.1 Són causes de revocació les previstes pels articles 92 bis, 99 i 100 del Decret legislatiu 3/2002, de 24 de desembre, que aprova el Text refós de la Llei de finances públiques de Catalunya, i l'article 37 de la Llei 38/2003, de 17 de novembre, general de subvencions.
També serà causa de revocació la indicada a la base 18.6.
21.2 Si l'òrgan concedent, com a conseqüència de la seva actuació de comprovació o la Intervenció General, en el marc del procediment de control, aprecien la concurrència d'alguna causa de revocació de la subvenció concedida, hauran d'instar l'inici del corresponent procediment, d'acord amb el que preveu la secció quarta del capítol 9 de la Llei de finances públiques de Catalunya; o si aprecien algun motiu d'infracció hauran d'instar l'inici del procediment sancionador, d'acord amb el que preveu la secció cinquena de l'esmentat capítol 9 de la Llei de finances públiques de Catalunya i el que preveu la Llei 38/2003, de 17 de novembre, general de subvencions.
Així mateix, si la Intervenció General durant els controls que dugui a terme es troba amb una conducta per part del subjecte controlat tendent a entorpir, dilatar o impedir la seva actuació, proposarà a l'òrgan competent l'inici del procediment de revocació i sancionador.
22.1 Les entitats beneficiàries poden renunciar només per causes justificades i de forma expressa, totalment o parcialment, a les subvencions atorgades mitjançant un escrit motivat dirigit a l'òrgan competent per resoldre i, a aquest efecte, l'òrgan que va concedir-la dictarà la resolució corresponent, i hauran de reingressar la quantitat indegudament percebuda més els interessos legals corresponents.
22.2 En cas que la quantitat corresponent al total de despeses justificades sigui inferior a la quantitat atorgada, l'entitat beneficiària podrà renunciar de forma expressa al seu dret de percebre la part de la subvenció percebuda indegudament.
A aquest efecte, l'òrgan que va concedir-la dictarà la resolució corresponent.
23.1 Els ajuts regulats en aquestes bases són incompatibles amb qualsevol altre ajut concedit amb la mateixa finalitat que estigui finançat per altres administracions o ens públics o privats, ja siguin d'àmbit local, nacional, estatal, de la Unió Europea o d'organismes internacionals.
A aquestes subvencions els serà aplicable el règim d'infraccions i sancions que estableixen els capítols I i II del títol IV de la Llei 38/2003, de 17 de novembre, general de subvencions, així com el que estableixen els articles 101 i següents del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, en tot el que no s'hi oposi.
Publicitat de les subvencions per part de l'entitat beneficiària
25.1 L'entitat beneficiària de la subvenció ha de donar l'adequada publicitat al caràcter públic del finançament del programa, activitat, inversió o actuació objecte de subvenció segons el que s'estableix a la base 4, sobre les obligacions de les persones i entitats beneficiàries i d'acord amb el que preveu l'article 31 del Reial decret 887/2006, de 21 de juliol, pel qual s'aprova el Reglament de la Llei general de subvencions.
25.2 Així mateix, d'acord amb l'Annex XII, apartat 2, del Reglament (UE) núm. 1303/2013 del Parlament Europeu i del Consell, de 17 de desembre de 2013, l'entitat beneficiària haurà d'adoptar les següents mesures de publicitat i informació relatives al cofinançament de l'FSE:
- En totes les mesures d'informació i comunicació que realitzi, haurà d'incloure l'emblema de la Unió i una referència a la Unió Europea, i una referència al Fons Social Europeu.
- Durant la realització de l'operació, haurà d'informar al públic en el seu espai web, si en disposa, de l'operació cofinançada, i haurà de col·locar un cartell visible al públic, on constin el cofinançament de l'FSE.
- S'haurà d'assegurar que les persones destinatàries de l'actuació han estat informades del cofinançament del Fons Social Europeu.
Concretament, farà constar el cofinançament de l'FSE en qualsevol document que es lliuri a les persones participants o que formi part de l'expedient de l'actuació cofinançada, inclosos els certificats d'assistència o de qualsevol altre tipus.
Aquestes mesures de publicitat i informació del cofinançament de l'FSE, d'acord amb l'Annex XII, apartat 2, del Reglament (UE) núm. 1303/2013 del Parlament Europeu i del Consell, de 17 de desembre de 2013, s'hauran d'adaptar a l'estratègia de comunicació que es troba en vies d'elaboració.
En tot el que no preveuen expressament aquestes bases, són d'aplicació els preceptes continguts al capítol IX del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya en tot allò que no s'oposi a la normativa bàsica estatal; la Llei 38/2003, de 17 de novembre, general de subvencions, i el Reglament de la Llei general de subvencions aprovat per Reial decret 887/2006, de 21 de juliol, en els seus preceptes bàsics; la Llei 26/2010, de 3 d'agost, de règim jurídic i de procediment de les administracions públiques catalanes; la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya (DOGC núm. 1234, de 22.12.1989), i la Llei 30/1992, de 26 de novembre, de règim jurídic de les administracions públiques i del procediment administratiu comú, el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, així com el que disposa la Llei de pressupostos de la Generalitat de Catalunya del present exercici i la resta de la normativa aplicable.
Les dades de caràcter personal que les persones interessades han de facilitar per tal d'obtenir la subvenció s'inclouen en el fitxer "Base de dades de subvencions i ajuts", d'acord amb l'article 5 de la Llei orgànica 15/1999, de 13 de desembre, de protecció de dades de caràcter personal (BOE núm. 298, de 14.12.1999), amb la finalitat de gestionar els expedients de subvencions i ajuts del Servei d'Ocupació de Catalunya.
L'òrgan administratiu responsable d'aquest fitxer és la Subdirecció general de Polítiques Actives d'Ocupació del Servei d'Ocupació de Catalunya.
Les persones interessades poden exercir els drets de l'afectat mitjançant escrit dirigit a aquest òrgan administratiu responsable del fitxer, al carrer Llull, 297-307, 08019-Barcelona, adreça electrònica: [EMAIL].
Les entitats beneficiàries han de complir amb la normativa de protecció de dades de caràcter personal, adoptant i implementant les mesures de seguretat previstes per la Llei orgànica 15/1999, de 13 de desembre, desplegada pel Reial decret 1720/2007, de 21 de desembre (BOE núm. 17, de 19.1.2008).
Les entitats establiran les mesures organitzatives i tècniques necessàries per garantir la seguretat de les dades a les quals accedeixi com a conseqüència de les actuacions que són objecte d'aquesta Ordre.
En especial, adoptarà les mesures adient per evitar l'alteració, pèrdua, tractament o accés no autoritzat a les dades esmentades.
Condicions a complir en cas de subcontractació
Per a la subcontractació s'ha de tenir en compte el que disposa l'article 29 i l'article 46 de la Llei 38/2003, de 17 de novembre, general de subvencions, l'article 68 del Reial decret 887/2006, de 21 de juliol, que en desenvolupa el reglament, i els criteris següents:
- La subcontractació de l'actuació o de part de l'actuació subvencionada en cap cas suposarà un cost addicional en l'import de la subvenció màxima.
- L'entitat beneficiària assumeix la total responsabilitat de l'execució de l'activitat subvencionada davant l'Administració, i és responsable que en aquesta activitat es respectin els límits que s'estableixin a la normativa reguladora de la subvenció.
- La subscripció del contracte no exclou de la responsabilitat directa i inequívoca de l'entitat beneficiària de la subvenció, en relació amb les obligacions inherents a aquesta condició.
- Així mateix, segons l'article 46 de la Llei 38/2003, de 17 de novembre, els contractistes estan subjectes al deure de col·laboració per permetre l'adequada verificació del compliment de les condicions del desenvolupament de les actuacions.
A aquests efectes, el contracte o conveni ha de recollir l'obligació per part del centre o entitat subcontractada de facilitar a l'entitat beneficiària la informació requerida pel Servei d'Ocupació de Catalunya sobre alumnes, docents, accions formatives, indicadors per al FSE i justificació econòmica de l'acció formativa.
La negativa al compliment d'aquesta obligació donarà lloc als efectes previstos a l'article 37 de la Llei, 38/2003, de 17 de novembre, general de subvencions, és a dir, constituirà causa de reintegrament de la subvenció, sense perjudici de les sancions que en el seu cas poguessin correspondre.
En cap cas l'entitat beneficiària pot concertar l'execució total o parcial de les activitats subvencionades amb persones o entitats que:
a) Hagin percebut altres subvencions per a la realització de l'activitat objecte de contractació.
b) Persones o entitats incurses en algunes de les prohibicions per obtenir subvencions detallades a l'article 13 de la Llei general de subvencions esmentada.
c) Persones intermediàries o assessores en els quals els pagaments es defineixin com un percentatge de cost total de l'operació, llevat que aquest pagament estigui justificat amb referència al valor de mercat del treball realitzat o els serveis prestats.
d) Persones o entitats sol·licitants d'ajut o subvenció a la mateixa convocatòria i programa que no hagin obtingut subvenció per no reunir els requisits.
e) Persones o entitats vinculades, excepte quan la contractació es realitzi d'acord amb les condicions normals de mercat i es reuneixin per l'entitat subcontratada la resta de requisits establerts en aquestes bases, en què l'òrgan competent atorgarà l'autorització.
En referència al punt anterior, es consideren persones o entitats vinculades al beneficiaris, d'acord amb l'article 68 del Reial decret 887/2006, de 21 de juliol, les següents:
a) Persones físiques unides per relació conjugal, o amb relació anàloga d'afectivitat, parentiu de consanguinitat fins al quart grau, o d'afinitat fins al segon grau.
b) Persones físiques i jurídiques que tinguin una relació laboral retribuïda mitjançant pagaments periòdics.
c) Ser membres associats del beneficiari, i ser membres o partícips de les entitats sense personalitat jurídica.
d) Una societat i els seus socis majoritaris o els seus consellers o administradors així com els cònjuges o persones lligades amb relació anàloga d'afectivitat i familiars fins al quart grau de consanguinitat, o d'afinitat fins al segon grau.
e) Les societats que, d'acord amb l'article 4 de la Llei 24/1988, de 28 de juliol, reguladora del Mercat de Valors, reuneixin les circumstancies requerides per a formar part del mateix grup.
f) Les persones jurídiques, agrupacions sense personalitat i seus representants legals, patrons o els que exerceixin la seva administració, així com els cònjuges o persones lligades amb anàloga relació d'afectivitat i familiars fins el quart grau de consanguinitat, o d'afinitat fins al segon grau.
g) Les persones jurídiques o agrupacions sense personalitat i les persones físiques, jurídiques o agrupacions sense personalitat que d'acord a les normes legals, estatutàries o acords contractuals tinguin dret a participar en més d'un 50% en el benefici de les primeres.
La subcontractació de la docència de l'acció formativa subvencionada s'ha de formalitzar per escrit, mitjançant contracte, conveni o acte de validesa jurídica similar, entre l'entitat beneficiària de la subvenció i el centre subcontractat, que ha d'incloure, com a mínim els següents conceptes:
a) Identificació de les parts (raó social, NIF, càrrec, nom, domicili social, tipus d'empresa).
c) Activitat que es subcontracta: partides contractades, cost o pressupost previst, percentatge sobre el total de la subvenció.
d) Contraprestació (quantia, forma de realitzar el pagament i justificació del servei prestat).
En el cas que la subcontractació superi el 20% de l'import atorgat i que aquest import superi els 60.000 euros, l'entitat beneficiària ha de presentar amb la sol·licitud el document del contracte o conveni juntament amb el document de la declaració responsable del centre de formació a qui se li subcontracta.
El Servei d'Ocupació de Catalunya el comprovarà i validarà mitjançant la resolució d'atorgament.
El contingut mínim que s'hi ha d'incloure per tal que el Servei d'Ocupació de Catalunya pugui acceptar la subcontractació és, a més del previst en el punt 4, el següent:
a) Declaracions i compromisos següents:
- L'entitat o centre subcontractat es compromet a facilitar a l'entitat beneficiària les dades dels/de les docents i formadors/ores a efectes de la justificació al Servei d'Ocupació de Catalunya i FSE.
Concretament les dades següents: nom, cognoms, DNI, sou brut, Seguretat Social a càrrec de l'empresa, hores d'impartició o preparació, cost de la impartició o preparació
- L'entitat beneficiària declara que no concerta l'execució total o parcial de les activitats subvencionades amb cap dels supòsits establerts a l'article 29.7 de la Llei 38/2003, de 17 de novembre, general de subvencions (figuren en l'apartat 2 d'aquest annex).
- L'entitat beneficiària declara si té o no té algun vincle amb l'entitat o centre subcontractat, dels previstos a l'article 68 del Reial decret 887/2006, de 21 de juliol.
En cas que sí tingui vinculació, declara que la contractació es realitza en les condicions normals de mercat.
b) Vigència de la relació contractual.
c) Condicionament de l'efectivitat del contracte a l'atorgament de la subvenció
d) Causes d'extinció de la relació contractual.
e) Òrgans i procediments a què es sotmetran les qüestions litigioses que es puguin derivar del conveni.
L'empresa no podrà subcontractar amb tercers l'execució total ni parcial de l'activitat subcontractada.
Documentació que ha de contenir la justificació econòmica
El compte justificatiu inclourà la següent documentació:
Una relació classificada de totes les despeses subvencionables al desenvolupament de l'acció, d'acord amb l'estructura de costos establerta per a cada projecte, amb identificació del creditor i el document, l'import, la data d'emissió, la data de pagament i la forma de pagament.
En el cas de les nòmines caldrà indicar també el preu o cost/hora, calculat tal com s'indica a l'annex 5.
En relació a les despeses directes, quan aquestes s'imputin en base a un percentatge, document que expliqui com es justifica el criteri del percentatge imputat.
En relació a les despeses indirectes, document amb indicació del criteri o criteris definits per a la imputació d'aquestes despeses, considerant que els càlculs que suporten aquests criteris s'han de poder comprovar.
D'altra banda, en cas que es reparteixi una despesa indirecta en la justificació de diferents línies i actuacions/accions, s'ha d'indicar el criteri de repartiment entre aquestes.
Una relació detallada d'altres ingressos o subvencions que hagin finançat l'activitat subvencionada amb indicació de l'import i la procedència.
Una declaració del/de la representant legal de l'entitat conforme els pagaments corresponen a actuacions correctament realitzades i justificades mitjançant factures pagades o altres documents comptables de valor probatori equivalent.
En el supòsit de subcontractació de les accions formatives, una declaració de l'entitat beneficiària conforme no té cap vinculació amb aquelles empreses que han subcontractat, entenent vinculació en els termes establerts al reglament de la Llei 38/2003 general de subvencions, segons model normalitzat. llevat de disposar d'autorització expressa del SOC.
S'adjuntarà una temporalització mensual de les hores invertides en cada tasca del personal propi imputat a les accions de formació, segons model normalitzat.
En aquesta temporalització s'hi farà constar la descripció de cadascuna de les tasques desenvolupades i haurà d'estar signada tant per l'entitat beneficiària com per la persona responsable de la seva execució.
S'admet que aquesta temporalització mensual sigui el resum de la temporalització diària o setmanal, la qual quedarà a disposició dels òrgans de control corresponents.
Sistema de càlcul del cost/hora segons model normalitzat del personal propi imputat a les accions de formació.
Document de designació formal del personal imputat al projecte.
Declaració responsable dels imports liquidats amb Hisenda pel que fa a la retenció de l'IRPF de les persones treballadores pròpies imputades com a despesa, amb indicació del preceptor, els imports liquidats, les dates i la forma de pagament, amb l'objectiu de facilitar el seguiment de la pista d'auditoria.
Quan l'import de la contractació d'una despesa subvencionada superi la quantitat de 18.000 euros en el supòsit de prestació del servei o lliurament del bé, s'haurà de lliurar la documentació suport de, com a mínim, 3 ofertes de diferents proveïdors/ores.
En cas que l'elecció no hagi estat l'oferta més econòmica, s'adjuntarà un document explicatiu o memòria justificant expressament l'elecció.
En el supòsit de justificar despeses d'amortització, detall dels càlculs efectuats per a la determinació de la despesa imputable, amb indicació del percentatge de l'import amortitzat imputat; còpia compulsada de la factura del bé amortitzable i comprovant del seu pagament.
En el supòsit de justificar despeses de lloguer, detall dels càlculs efectuats per a la determinació de la despesa imputable; contracte de lloguer; acreditació del pagament.
Declaració sobre l'import d'IVA efectivament suportat, en cas que l'entitat beneficiaria estigui subjecta a règim de prorrata general o especial.
Originals, degudament estampillats, o fotocòpies compulsades d'aquests originals, de tots els documents justificatius de les despeses i dels comprovants de pagament.
En cas que es presenti la documentació original degudament estampillada, i l'entitat no tingui competència per compulsar, a més d'aquesta documentació, s'haurà de presentar una fotocòpia de cada original, per la seva corresponent compulsa.
Són subvencionables aquelles despeses que s'imputin al desplegament de les accions per respondre de manera inequívoca a llur naturalesa, que s'hagin realitzat durant el període d'execució de l'actuació i hagin estat efectivament pagades per l'entitat beneficiària abans de la presentació de la justificació econòmica.
Són despeses directes aquelles que, inequívocament, s'identifiquen amb les operacions subvencionades i el nexe amb elles es pot demostrar sense cap dubte.
Són despeses indirectes totes aquelles que no es puguin vincular directament a una actuació del projecte subvencionat, però que son necessàries per a la realització de l'actuació.
Als efectes d'aquesta Ordre es consideraran despeses subvencionables les següents:
2.1 Accions d'experiència laboral i accions de coordinació i prospecció
Seran subvencionables les despeses salarials i de cotització de l'entitat local o els seus organismes autònoms o les entitats amb competència en matèria de polítiques actives d'ocupació, desenvolupament local i de promoció de l'ocupació, dependents o vinculades a aquells derivades de la contractació de les persones participants, sempre i quan hagin estat efectivament suportades pels corresponents documents justificatius de la despesa i del pagament (nòmines, TC's, liquidacions de les nòmines, liquidacions de la Seguretat Social, liquidacions de l'IRPF) dels mesos subvencionables en cada acció (6 mesos per l'acció d'experiència laboral i 7 mesos per l'acció de coordinació i prospecció).
2.2.1 En el cas que la formació la dugui a terme la pròpia entitat local seran despeses subvencionables les detallades a continuació:
Les despeses directes associades consistents en:
a) Les retribucions del personal docent i del personal imputat al projecte.
S'inclouen els salaris i la Seguretat Social a càrrec de l'entitat local d'acord amb el conveni col·lectiu d'aplicació o en el cas de docents externs, autònoms o empreses, la factura corresponent pels serveis formatius prestats on s'acrediti la docència impartida, hores i calendari de la mateixa.
L'import subvencionable és el corresponent a la jornada destinada al projecte; per tant aquestes despeses, s'hauran de presentar degudament desglossades per hores dedicades a l'activitat que s'imputen.
b) Les despeses d'amortització d'equips didàctics i plataformes tecnològiques, calculades amb criteris d'amortització acceptats en les normes de comptabilitat, així com el seu lloguer o arrendament financer, exclosos els seus interessos, suportats en l'execució de les accions formatives.
c) Despeses de mitjans didàctics i adquisició de materials didàctics, així com les despeses de béns consumibles utilitzats en la realització de les accions formatives, incloent el material de protecció i seguretat.
d) Les despeses de lloguer, arrendament financer –exclosos els seus interessos– o amortització de les aules, tallers i altres superfícies utilitzades en el desenvolupament de l'acció.
Aquestes despeses hauran de presentar-se degudament desglossades per acció formativa i s'imputaran pel període de durada de l'acció.
e) Les assegurances d'accidents obligatòries de les persones participants subscrites per a les accions formatives i pràctiques en empreses no laborals.
Aquestes despeses hauran de presentar-se degudament desglossades per acció formativa i s'imputaran pel nombre de persones participants.
f) Les despeses de transport de l'alumnat i del personal docent per a visites formatives d'acord amb les condicions previstes a la Guia de prescripcions tècniques del Programa i amb els límits fixats a l'Ordre EHA/3771/2005, de 2 de desembre.
Totes aquestes despeses hauran d'estar directament relacionades amb l'acció formativa subvencionada i hauran de ser necessàries per a la seva execució.
Les despeses indirectes associades consistents en:
a) Les despeses de personal de suport, i totes les necessàries per a la gestió i execució de l'activitat formativa.
S'inclouen els salaris i la Seguretat Social a càrrec de l'entitat local d'acord amb el conveni col·lectiu d'aplicació.
L'import subvencionable és el corresponent a la jornada destinada al projecte, per tant aquestes despeses s'hauran de presentar degudament desglossades per hores dedicades a l'activitat que s'imputen.
b) Les despeses financeres directament relacionades amb l'activitat subvencionada i que resultin imprescindibles per a l'adequada preparació o execució d'aquesta.
No seran subvencionables els interessos deutors dels comptes bancaris ni les despeses de transaccions financeres.
c) Altres despeses: llum, aigua, calefacció, missatgeria, correu, neteja, vigilància i altres despeses no especificades anteriorment associades a l'execució de l'activitat formativa.
Les entitats locals podran imputar despeses indirectes, enteses com aquelles que no es poden vincular directament amb l'acció subvencionada però que són necessàries per a la seva realització, fins a un màxim del 15% del total de les despeses directes.
2.2.2 En el cas que l'entitat beneficiària subcontracti a una entitat per executar les accions formatives, seran despeses subvencionables les detallades a continuació:
a) El cost total de la contractació, inclosa la despesa d'assegurança d'accidents obligatòries de les persones participants subscrites per a les accions formatives.
No seran imputables despeses indirectes sobre la part de l'activitat que estigui subcontractada.
Són despeses no subvencionables les següents:
- Interessos, recàrrecs i sancions administratives i penals.
- Despeses de procediments legals i judicials.
- Altres impostos o taxes, llevat de l'impost personal sobre la renda en els casos que es contempla la seva subvencionalitat.
- Adquisició de mobiliari, equips, vehicles, infraestructures, béns immobles i terrenys, tant si són adquisicions noves com de segona mà.
Només es podran subvencionar les amortitzacions d'aquests béns quan compleixin els requisits establerts per a les amortitzacions.
- Despeses de transaccions financeres.
- Comissions i pèrdues de canvi i d'altre despeses purament financeres, com ara, comissions per manteniment de comptes o transferències.
- Per les accions formatives, aquelles despeses justificades amb factures de data anterior o posterior en més d'un mes a l'inici o finalització de l'actuació atorgada.
- En relació a les accions formatives, despeses salarials i de Seguretat Social del personal docent i del personal de suport durant els períodes de baixa laboral, tant si és per malaltia o accident comú, com per malaltia o accident professional o per maternitat o paternitat.
En qualsevol cas, seran subvencionables les despeses del personal que el substitueixi, però no els de la persona treballadora de baixa.
- Les hores extraordinàries, els pagaments per beneficis, els pagaments en espècie; les vacances no efectuades; les dietes, el plus de transport, les despeses de locomoció; les indemnitzacions per mort i els trasllats corresponents; les indemnitzacions per suspensions, acomiadaments, cessaments o acabaments de contracte; les percepcions per matrimoni.
- Els complements o plusos salarials (antiguitat, coneixements especials, complements de lloc, complements en funció del resultat de l'empresa, complements quantitat i qualitat) no seran subvencionables, excepte que es trobin fixats en el conveni col·lectiu o en el contracte de la persona treballadora.
Criteris d'imputació de les despeses
En relació a les despeses de personal (docent, orientadors, directiu, administratiu i de suport...), quan aquest estigui suportat per personal propi, l'import a imputar es calcularà tenint en compte les hores realitzades segons temporalització, pel cost per hora de cada persona treballadora (cost/hora).
El cost laboral es calcularà en funció del cost salarial, la Seguretat Social a càrrec de l'empresa i les hores anuals segons conveni.
Es considerarà cost salarial el salari base brut -que inclou les pagues extraordinàries-, més els complements salarials que es trobin fixats en el conveni col·lectiu o en el contracte de la persona treballadora (llevat de les hores extraordinàries i els pagaments per beneficis).
La resta de conceptes que integren la nòmina no són subvencionables tal com s'esmenta en l'apartat de despeses no subvencionables.
El cost/hora així obtingut, multiplicat pel total d'hores justificades en la temporalització horària per tasca i persona treballadora permetrà calcular les despeses de personal propi.
Quan l' import de la contractació d'una despesa subvencionada superi la quantitat de 18.000 euros en el supòsit de prestació del servei o lliurament del bé, la persona beneficiària ha de sol·licitar com a mínim tres ofertes de diferents proveïdors, amb caràcter previ a la contractació, llevat que per les característiques especials no hi hagi en el mercat un nombre suficient d'entitats que el subministrin o prestin, o llevat que la despesa s'hagi realitzat anteriorment a la sol·licitud de la subvenció.
L'elecció entre les ofertes presentades ha de respondre a criteris d'eficiència econòmica, i quan aquesta no recaigui en la proposta econòmica més avantatjosa, s'haurà de presentar un document explicatiu o memòria justificant expressament l'elecció.
Les despeses indirectes s'imputaran sobre la base de l'actuació subvencionada, de manera que el prorrateig de les despeses indirectes serà com a màxim el percentatge que, sobre els ingressos anuals totals de l'entitat, representa la subvenció.
Si l'activitat s'inicia i finalitza en anys diferents, es calcularà sobre els 12 mesos anteriors a la finalització del projecte.
S'accepta la imputació de pagaments en efectiu per un import màxim de 3.000 euros respecte el total de subvenció correctament justificat.
El caràcter subvencionable de la despesa d'amortització ha d'estar subjecte a les condicions següents:
- que l'adquisició dels béns amortitzats no hagi estat objecte d'algun tipus de subvenció parcial o completa;
- que l'amortització es calculi de conformitat amb les normes de comptabilitat generalment acceptades; i
L'element en sí mateix ha de ser una despesa elegible i es consideren elements amortitzables aquells que es recullen a les taules de la Hisenda Pública (Reial decret 1777/2004 pel que s'aprova el Reglament de l'Impost de Societats).
La imputació ha de ser proporcional a l'ús tant temporal com espaial que es faci del bé en la realització de l'activitat subvencionada.
La persona beneficiària ha de disposar dels següents documents justificatius:
- Factura de compra dels elements amortitzables.
- Justificant acreditatiu del pagament de les mateixes.
- Quadre financer de l'amortització.
- Detall dels càlculs efectuats per a la determinació de la despesa imputable, amb indicació del percentatge imputat de cada una de les factures.
- Assentaments comptables de les amortitzacions imputades al programa subvencionat.
Les despeses de lloguer de locals es justificaran mitjançant les corresponents factures de proveïdors.
La seva imputació es farà d'acord amb el temps d'utilització i l'espai utilitzat en el cas de locals o bé persones usuàries, en el cas d'equipaments.
L'entitat beneficiària ha de disposar dels següents documents justificatius:
- Contracte de lloguer per a la verificació de les condicions firmades.
- Extracte bancari o els rebuts acreditatius del pagament.
- Detall dels càlculs efectuats per a la determinació de la despesa imputable.
Si el lloguer fa referència a locals, també s'ha de disposar dels següents documents:
- En relació a l' IVA: model trimestral 303 i model anual 390.
- En relació a l'IRPF: model trimestral 115 i model anual 180.
- Si hi ha exempció pel que fa a l'IVA, caldrà disposar del document d'Hisenda que així ho acrediti.
Igualment si es dóna el cas de no tenir obligació de fer les retencions de l'IRPF.
Serà subvencionable l'import de l'IVA efectivament suportat i no recuperable.
Les entitats beneficiàries hauran de declarar la situació en que es troben respecte aquest impost.
En el cas que estiguin subjectes a règim de prorrata general o especial, només es podran imputar el percentatge que legalment els correspon.
En cas que les despeses directes s'imputin en base a un percentatge, és necessari que l'entitat adjunti un document on expliqui com es justifica el percentatge.
Preassignació de contractes de treball a sol·licitar per part de les entitats locals
TA = Total atur; TASPS = Total atur sense prestació per desocupació o subsidi; NTM = Nombre de persones treballadores preassignades al municipi; NTCC = Nombre de persones treballadores preassignadest al consell comarcal.
Pont de Vilomara i Rocafort, el
Consell Comarcal del Vallès Occidental
Consell Comarcal del Vallès Oriental
Cruïlles, Monells i Sant Sadurní de l'Heura
Consell Comarcal de la Garrotxa
Consell Comarcal del Pla de l'Estany
Consell Comarcal de les Garrigues
Consell Comarcal del Pallars Jussà
Consell Comarcal del Pla d'Urgell
Consell Comarcal de la Conca de Barberà
Consell Comarcal del Tarragonès
Consell Comarcal de Ribera d'Ebre